ประกาศสำนักงานพิพิธภัณฑ์เกษตรเฉลิมพระเกียรติประกาศสำนักงานพิพิธภัณฑ์เกษตรเฉลิมพระเกียรติพระบาทสมเด็จพระเจ้าอยู่หัว(องค์การมหาชน)เรื่อง โครงสร้างอำนาจหน้าที่ วิธีดำเนินงาน และสถานที่ติดต่อเพื่อขอรับข้อมูลข่าวสารของสำนักงานพิพิธภัณฑ์เกษตรเฉลิมพระเกียรติพระบาทสมเด็จพระเจ้าอยู่หัว(องค์การมหาชน)[๑] ตามพระราชบัญญัติองค์การมหาชนพ.ศ. ๒๕๔๒พระราชกฤษฎีกาจัดตั้งสำนักงานพิพิธภัณฑ์เกษตรเฉลิมพระเกียรติพระบาทสมเด็จพระเจ้าอยู่หัว(องค์การมหาชน) พ.ศ. ๒๕๕๒และข้อบังคับคณะกรรมการสำนักงานพิพิธภัณฑ์เกษตรเฉลิมพระบาทสมเด็จพระเจ้าอยู่หัวว่าด้วยการจัดแบ่งส่วนงานและขอบเขตอำนาจหน้าที่ของส่วนงาน นั้นอาศัยอำนาจตามความในมาตรา๗ (๑) (๒) และ (๓) แห่งพระราชบัญญัติข้อมูลข่าวสารของราชการ พ.ศ. ๒๕๔๐สำนักงานพิพิธภัณฑ์เกษตรเฉลิมพระเกียรติพระบาทสมเด็จพระเจ้าอยู่หัว (องค์การมหาชน)จึงขอประกาศโครงสร้าง อำนาจหน้าที่ วิธีดำเนินงานและสถานที่ติดต่อเพื่อขอรับข้อมูลข่าวสารของสำนักงานพิพิธภัณฑ์เกษตรเฉลิมพระเกียรติพระบาทสมเด็จพระเจ้าอยู่หัว(องค์การมหาชน) ดังต่อไปนี้ข้อ๑ สำนักงานพิพิธภัณฑ์เกษตรเฉลิมพระเกียรติพระบาทสมเด็จพระเจ้าอยู่หัว(องค์การมหาชน) มีภารกิจหลักในการเผยแพร่พระเกียรติคุณและพระอัจฉริยภาพด้านการเกษตรของพระบาทสมเด็จพระเจ้าอยู่หัวขับเคลื่อนเชื่อมโยงเกษตรเศรษฐกิจพอเพียงและสร้างสรรค์ภูมิปัญญาและนวัตกรรมเกษตรไทย โดยมีอำนาจหน้าที่ ดังต่อไปนี้(๑) เผยแพร่พระเกียรติคุณและพระอัจฉริยภาพของพระมหากษัตริย์ไทยกับความสัมพันธ์ในด้านการเกษตรตั้งแต่อดีตถึงปัจจุบันรวมทั้งโครงการพระราชดำริ พระราชกรณียกิจ และโครงการพระราชพิธีต่าง ๆที่เกี่ยวข้องในด้านการเกษตร(๒)เป็นศูนย์กลางในการขับเคลื่อนปรัญชาเศรษฐกิจพอเพียงที่เกี่ยวกับการเกษตรเกษตรทฤษฎีใหม่ และเป็นแหล่งความรู้ ข้อมูลทางวิชาการเกี่ยวกับโครงการพระราชดำริ และราชกรณียกิจโครงการพระราชพิธีต่าง ๆ และให้บริการด้านคำปรึกษาและด้านอื่น ๆ ที่เกี่ยวเนื่องแก่หน่วยงานภาครัฐและภาคเอกชนทั้งในประเทศและต่างประเทศรวมทั้งสถาบันเกษตรกร องค์กรชุมชน และประชาชนผู้สนใจ(๓) จัดให้มีการศึกษา ค้นคว้า วิจัย รวบรวมวัตถุ วัสดุอ้างอิง สิ่งประดิษฐ์จำแนกประเภทวัตถุ บันทึกหลักฐานเกี่ยวกับความเป็นมาการสงวนรักษาผลงานเกี่ยวกับวิวัฒนาการและการพัฒนาด้านการเกษตรของประเทศไทยรวมถึงพันธุ์สัตว์หายากตลอดจนเครื่องมือเครื่องใช้ที่เกี่ยวเนื่องกับการเกษตร เพื่อประโยชน์ในการพัฒนาความก้าวหน้าทางวิชาการและสำหรับใช้ในกิจการของสำนักงาน(๔) จัดแสดงกิจกรรม ผลงาน นิทรรศการ การประชุม สัมมนา การฝึกอบรมการแสดงสินค้า และการเผยแพร่ประชาสัมพันธ์ที่เกี่ยวข้องกับโครงการพระราชดำริพระราชกรณียกิจ โครงการพระราชพิธีต่าง ๆ แนวปรัชญาเศรษฐกิจพอเพียงที่เกี่ยวกับการเกษตรและการเกษตรทฤษฎีใหม่(๕) ส่งเสริม สนับสนุน ประสานความร่วมมือ และให้คำปรึกษาแก่โครงการหลวงสถาบันการศึกษา และหน่วยงานภาครัฐและภาคเอกชนทั้งในประเทศและต่างประเทศในการแลกเปลี่ยนองค์ความรู้ ข้อมูล และเจ้าหน้าที่ ตลอดจนการถ่ายทอดประสบการณ์และเทคโนโลยีด้านการเกษตรเพื่อนำมาพัฒนาสำนักงานข้อ๒ ให้จัดแบ่งส่วนงานของสำนักงานพิพิธภัณฑ์เกษตรเฉลิมพระเกียรติพระบาทสมเด็จพระเจ้าอยู่หัว(องค์การมหาชน) ดังนี้(๑) กลุ่มอำนวยการ(๒) กลุ่มพัฒนาพิพิธภัณฑ์(๓) กลุ่มนวัตกรรมเกษตรเศรษฐกิจพอเพียง(๔) กลุ่มพัฒนาองค์ความรู้และเครือข่าย(๕) กลุ่มสื่อสารสัมพันธ์(๖) กลุ่มพัฒนาธุรกิจ(๗) หน่วยงานตรวจสอบภายในข้อ๓ สำนักงานพิพิธภัณฑ์เกษตรเฉลิมพระเกียรติพระบาทสมเด็จพระเจ้าอยู่หัว(องค์การมหาชน) มีอำนาจหน้าที่ ดังต่อไปนี้(๑) กลุ่มอำนวยการ ปฏิบัติงานเกี่ยวกับ งานอำนวยการและบริหารจัดการสำนักงานอาคารสถานที่ เป็นภารกิจสนับสนุนให้ภารกิจหลักดำเนินและขับเคลื่อนไปด้วยความสะดวกเรียบร้อยโดยแบ่งเป็นฝ่าย ดังนี้(๑.๑) ฝ่ายบริหารงานทั่วไป ปฏิบัติงานเกี่ยวกับ งานเลขานุการผู้บริหารงานธุรการ และสารบรรณ งานจัดการประชุม งานติดต่อประสานงานการรับรองและพิธีการในการจัดกิจกรรมภายในและภายนอกกับหน่วยงานอื่น พิจารณา ร่างตรวจร่าง ข้อบังคับ กฎ ระเบียบ และวินิจฉัยปัญหาทางกฎหมาย จัดทำนิติกรรมการรักษาจรรยาและวินัย และการสืบสวน คุ้มครองคุณธรรม การดำเนินการด้านวินัยและร้องทุกข์ หรืออุทธรณ์(๑.๒) ฝ่ายบริหารทรัพยากรมนุษย์ ปฏิบัติงานเกี่ยวกับ การวางระบบ มาตรฐานหลักเกณฑ์ การบริหารทรัพยากรบุคคล การกำหนดตำแหน่ง อัตราเงินเดือน และค่าตอบแทนการสรรหา บรรจุ แต่งตั้ง ย้าย/เลื่อนตำแหน่ง เลื่อนเงินเดือน การประเมินผลบุคคลการลงเวลามาปฏิบัติงาน การลา จัดทำบัตรประจำตัวเจ้าหน้าที่ และการลาออกจากงานการพัฒนาบุคลากร จัดทำโครงการพัฒนาศักยภาพของบุคลากร การเสริมสร้างแรงจูงใจและสวัสดิการ การจัดทำคำสั่ง คุมทะเบียนการออกเลขคำสั่งจัดเก็บและรักษาคำสั่งต้นฉบับ(๑.๓) ฝ่ายแผนงานและติดตามผล ปฏิบัติงานเกี่ยวกับ การทบทวน แผนยุทธศาสตร์แผนกลยุทธ์ การจัดทำรายละเอียดตัวชี้วัดติดตามประเมินผลและรายงานผลการปฏิบัติงานตามคำรับรองการปฏิบัติงาน ตามที่สำนักงานก.พ.ร. กำหนด การจัดตั้งงบประมาณประจำปี จัดทำแผนงาน แผนการใช้จ่ายงบประมาณแผนปฏิบัติงาน การประสานงานด้านงบประมาณ การติดตามผลการใช้จ่ายงบประมาณตามแผนปฏิบัติงาน จัดทำรายงานประจำปี และระบบสารสนเทศของสำนักงาน(๑.๔) ฝ่ายการคลัง ปฏิบัติงานเกี่ยวกับ การเงิน การบัญชี การพัสดุ ดังนี้(๑.๔.๑) การเงินและบริหารงบประมาณ วางหลักเกณฑ์ ปรับปรุง แก้ไขข้อบังคับ กฎระเบียบ วิธีปฏิบัติด้านการเงิน การคลัง การบริหารจัดการ เสนอแนะด้านการเงินการคลัง การบริหารงบประมาณ การจัดทำทะเบียนคุมเงินงบประมาณควบคุมและเร่งรัดการเบิกจ่ายเงิน วิเคราะห์ข้อมูลทางการเงิน รับ - จ่าย และเก็บรักษาเงิน จัดทำรายงานการเบิกจ่ายเสนอผู้บริหาร และจัดทำรายงานเงินคงเหลือ(๑.๔.๒) การบัญชี ตรวจสอบเอกสารหลักฐานการเบิกจ่ายเงิน การจัดทำบัญชีจัดทำรายงาน จัดทำงบการเงิน/วิเคราะห์ข้อมูลทางการเงินและบัญชี การพัฒนาระบบบัญชีการบันทึกข้อมูลทางบัญชีเข้าระบบ GFMIS การประเมินความเสี่ยงการประสานงานกับผู้ตรวจสอบภายใน ผู้ตรวจสอบบัญชี และกรมบัญชีกลาง(๑.๔.๓) การพัสดุ วางระบบวิธีปฏิบัติ และระเบียบด้านพัสดุการวิเคราะห์รายละเอียดของพัสดุเพื่อกำหนดมาตรฐานและคุณภาพ จัดทำแผนการจัดหาพัสดุการจัดซื้อจัดจ้าง การจัดทำสัญญา และข้อตกลงในการซื้อหรือจ้าง จัดทำทะเบียนพัสดุประวัติครุภัณฑ์ และสิทธิในทรัพย์สิน การเก็บ รักษา ดูแลพัสดุการประเมินราคาทรัพย์สิน และการจำหน่ายพัสดุ(๑.๕) ฝ่ายจัดการและบริการทรัพยากร ปฏิบัติงานเกี่ยวกับ การวางแผนการบริหารจัดการ และการจัดเตรียมอาคาร สถานที่ ห้องประชุม ยานพาหนะ การดูแล บำรุงรักษา และซ่อมแซมอาคาร สถานที่ เครื่องมือ เครื่องจักร โสตทัศนูปกรณ์อุปกรณ์สำนักงาน ระบบไฟฟ้า ประปา และระบบทำความเย็นเสนอมาตรการในการประหยัดพลังงาน วางแผนและจัดการด้านการก่อสร้างอาคาร ออกแบบคำนวณราคา งานก่อสร้าง งานซ่อมแซมปรับปรุงอาคาร กำหนดเงื่อนไข และควบคุมงานก่อสร้าง(๒) กลุ่มพัฒนาพิพิธภัณฑ์ ปฏิบัติงานเกี่ยวกับการจัดแสดงนิทรรศการภายในอาคารนิทรรศการเฉพาะกิจ นิทรรศการเคลื่อนที่การจัดกิจกรรมพิเศษและรวบรวมองค์ความรู้โครงการพระราชดำริ ด้านการเกษตรองค์ความรู้ด้านการจัดการพิพิธภัณฑ์และเครือข่ายพิพิธภัณฑ์ โดยแบ่ง เป็นฝ่ายดังนี้(๒.๑) ฝ่ายพัฒนาระบบพิพิธภัณฑ์ หน้าที่ศึกษา วิเคราะห์ ประมวลรวบรวมและพัฒนาองค์ความรู้ เพื่อออกแบบ สร้าง พัฒนา ใช้ประโยชน์ปรับปรุงและบำรุงรักษาชิ้นงานการจัดแสดง และงานนิทรรศการภายในอาคารนิทรรศการเฉพาะกิจ นิทรรศการเคลื่อนที่ การจัดกิจกรรมพิเศษจัดงานมหกรรมและรวบรวมองค์ความรู้โครงการในพระราชดำริ ด้านการเกษตรองค์ความรู้ด้านการจัดการพิพิธภัณฑ์และเครือข่ายพิพิธภัณฑ์จัดทำฐานข้อมูลทะเบียนประวัติของระบบชิ้นงานการจัดแสดง และนิทรรศการ(๒.๒) ฝ่ายผลิตและประยุกต์พิพิธภัณฑ์ หน้าที่วางแผน ควบคุมการผลิต ปรับปรุงพัฒนา และประยุกต์ชิ้นงานการจัดแสดงและนิทรรศการ ถ่ายวีดีทัศน์/ภาพเพื่อผลิตสื่อโสตทัศนูปกรณ์ และเอกสารประกอบการนำชมชิ้นงานการจัดแสดงในพิพิธภัณฑ์(๓) กลุ่มนวัตกรรมเกษตรเศรษฐกิจพอเพียงปฏิบัติงานเกี่ยวกับการจัดแสดงฐานนวัตกรรมเกษตรภายนอกอาคารพัฒนาองค์ความรู้นวัตกรรมเกษตร จัดกระบวนการเรียนรู้นวัตกรรมเกษตรในรูปแบบต่าง ๆโดยแบ่งเป็นฝ่าย ดังนี้(๓.๑) ฝ่ายพัฒนานวัตกรรมเกษตร หน้าที่ ศึกษา วิเคราะห์ รวบรวม สร้าง พัฒนาใช้ประโยชน์ ปรับปรุงและบำรุงรักษา ชิ้นงานการจัดแสดงนวัตกรรมเกษตรภายนอกอาคารและพัฒนาองค์ความรู้นวัตกรรมเศรษฐกิจพอเพียง จัดทำเอกสาร คู่มือและข้อมูลทะเบียนประวัติของชิ้นงานจัดแสดงในฐานการเรียนรู้(๓.๒) ฝ่ายเผยแพร่และถ่ายทอดนวัตกรรมเกษตร หน้าที่จัดการเผยแพร่และถ่ายทอดจัดกระบวนการเรียนรู้นวัตกรรมเกษตรพัฒนาหลักสูตรและกระบวนการเรียนรู้และกระบวนการถ่ายทอดองค์ความรู้เกษตรเศรษฐกิจพอเพียงขับเคลื่อนและประสานงานกับหน่วยงาน องค์กร กลุ่มบุคคลด้านองค์ความรู้เกษตรเศรษฐกิจพอเพียงในรูปแบบต่าง ๆ(๔) กลุ่มพัฒนาองค์ความรู้และเครือข่าย ปฏิบัติงานเกี่ยวกับการพัฒนาองค์ความรู้เกษตรเศรษฐกิจพอเพียงของหน่วยงานความร่วมมือและเครือข่ายจัดแสดงฐานเกษตรเศรษฐกิจพอเพียงของหน่วยงานความร่วมมือและเครือข่ายจัดกระบวนการเรียนรู้องค์ความรู้ของหน่วยงานความร่วมมือและเครือข่ายการพัฒนาเครือข่าย/ศูนย์ภาค ดำเนินโครงการพิเศษต่าง ๆ เช่น โครงการอนุรักษ์พันธุกรรมพืชอันเนื่องมาจากพระราชดำริสมเด็จพระเทพรัตนราชสุดาฯ สยามบรมราชกุมารี (อพ.สธ.)เป็นต้น โดยแบ่งเป็นฝ่าย ดังนี้(๔.๑) ฝ่ายพัฒนาองค์ความรู้ หน้าที่ศึกษา วิเคราะห์ สังเคราะห์ประมวลผลจัดทำฐานข้อมูลองค์ความรู้ด้านเกษตรเศรษฐกิจพอเพียงและองค์ความรู้จากเครือข่าย พัฒนาองค์ความรู้ของหน่วยงานความร่วมมือ และเครือข่ายจัดให้มีต้นแบบการเรียนรู้ พระอัจฉริยภาพของพระบาทสมเด็จพระเจ้าอยู่หัวด้านการเกษตรจัดแสดงฐานเกษตรเศรษฐกิจพอเพียงของหน่วยงานความร่วมมือและเครือข่าย และจัดฝึกอบรมถ่ายทอด(๔.๒) ฝ่ายพัฒนาเครือข่าย หน้าที่ศึกษาและรวบรวมข้อมูลในระดับบุคคล ชุมชนและองค์กรด้านเกษตรเศรษฐกิจพอเพียง สร้างความร่วมมือกับภาคีและเครือข่ายต่าง ๆพัฒนา และขยาย ผลองค์ความรู้ด้านเกษตรเศรษฐกิจพอเพียง ขับเคลื่อน ประสานและขยายผลความร่วมมือกับเครือข่ายในการสร้างกลไกเครื่องมือและกิจกรรมเพื่อให้มีการแลกเปลี่ยนเรียนรู้ร่วมกัน จัดกระบวนการเรียนรู้องค์ความรู้เกษตรเศรษฐกิจพอเพียงพัฒนาเครือข่าย ดำเนินงานโครงการพิเศษต่าง ๆ เช่นโครงการอนุรักษ์พันธุกรรมพืชอันเนื่องมาจากพระราชดำริสมเด็จพระเทพรัตนราชสุดาฯสยามบรมราชกุมารี (อพ.สธ.) เป็นต้น(๕) กลุ่มสื่อสารสัมพันธ์ ปฏิบัติงานเกี่ยวกับการเผยแพร่และประชาสัมพันธ์ลูกค้าสัมพันธ์ และกิจกรรมการประสานความร่วมมือ กับบุคคล กลุ่ม หน่วยงาน และสถาบันต่างๆ ตลอดจนพัฒนาสื่อต่าง ๆ เพื่อการเผยแพร่และประชาสัมพันธ์สำนักงานให้มีประสิทธิภาพ ประสิทธิผล กิจกรรมนำชมพิพิธภัณฑ์ทั้งภายในและภายนอกอาคารและกิจกรรมการเรียนรู้ โดยแบ่งเป็นฝ่าย ดังนี้(๕.๑) ฝ่ายประชาสัมพันธ์ ดำเนินการเผยแพร่และประชาสัมพันธ์กิจการสำนักงานให้เข้าถึงกลุ่มเป้าหมายผลิตสื่อ เอกสาร สารสนเทศ และกิจกรรมการประสานความร่วมมือ กับบุคคล กลุ่ม หน่วยงานและสถาบันต่าง ๆ(๕.๒) ฝ่ายลูกค้าสัมพันธ์ ดำเนินการ ศึกษา วิเคราะห์ และบริหารจัดการด้านลูกค้าสัมพันธ์กิจกรรมส่งเสริมการเรียนรู้พระอัจฉริยภาพพระบาทสมเด็จพระเจ้าอยู่หัว ด้านการเกษตรนวัตกรรม การเกษตร และเกษตรเศรษฐกิจพอเพียง จัดกิจกรรมลูกค้าสัมพันธ์และงานสื่อสารสัมพันธ์ ตลอดจนงานอาสาสมัคร และประสานภาคีความร่วมมือ รวมทั้งการบริหารจัดการระบบกิจกรรมนำชมพิพิธภัณฑ์การบริการกิจกรรมนำชมพิพิธภัณฑ์ทั้งภายในและภายนอกอาคารและดำเนินกิจกรรมการเรียนรู้(๖) กลุ่มพัฒนาธุรกิจ ปฏิบัติงานเกี่ยวกับการตลาดการบริหารพัฒนาธุรกิจและกิจการสร้างรายได้ต่าง ๆ การบริการร้านค้า ห้องพัก ห้องประชุมอาคาร สถานที่ บริการด้านอาหารและเครื่องดื่มแก่ผู้เข้าชมพิพิธภัณฑ์และผู้เข้ารับการอบรม แสวงหา ความร่วมมือในเชิงธุรกิจ พันธมิตรความร่วมมือเชื่อมโยงการบริการในเชิงธุรกิจ และการสนับสนุนกิจการ โดยแบ่งเป็นฝ่าย ดังนี้(๖.๑) ฝ่ายการตลาด ดำเนินกิจการด้านการตลาด ศึกษา วิเคราะห์ สังเคราะห์เพื่อกำหนดกลยุทธ์การตลาดและส่งเสริมการขาย รวมทั้งการแสวงหาความร่วมมือในเชิงธุรกิจ พันธมิตรความร่วมมือ การเชื่อมโยงการบริการในเชิงธุรกิจและการสนับสนุนกิจการ(๖.๒) ฝ่ายพัฒนาธุรกิจ ดำเนินการเกี่ยวกับการบริหารจัดการทรัพย์สินและสิทธิประโยชน์ของสำนักงานพัฒนาธุรกิจ กิจการร้านค้า ผลิตภัณฑ์ และการหารายได้รวมทั้งการบริหารจัดการกิจกรรมและดำเนินกิจการธุรกิจต่าง ๆ ของสำนักงานกิจกรรมบริการด้านห้องพัก ห้องประชุม อาคารสถานที่ บริการด้านต่าง ๆและกิจกรรมพิเศษอื่น ๆ เพื่อการพัฒนารายได้ของสำนักงาน(๗) หน่วยงานตรวจสอบภายใน ปฏิบัติงานเกี่ยวกับตรวจสอบและให้คำแนะนำในการปฏิบัติงานแก่เจ้าหน้าที่ในด้านงบประมาณ บัญชี และพัสดุให้ปฏิบัติให้ถูกต้องตามข้อบังคับ กฎ ระเบียบที่กำหนดเสนอแนะนโยบายแนวทางการตรวจสอบและมาตรฐานการควบคุมภายในข้อ๔ สถานที่ติดต่อเพื่อขอรับข้อมูลข่าวสารของสำนักงานพิพิธภัณฑ์เกษตรเฉลิมพระเกียรติพระบาทสมเด็จพระเจ้าอยู่หัว (องค์การมหาชน) มีดังนี้ฝ่ายบริหารงานทั่วไปกลุ่มอำนวยการ สำนักงานพิพิธภัณฑ์เกษตร เฉลิมพระเกียรติพระบาทสมเด็จพระเจ้าอยู่หัว(องค์การมหาชน) ถนนพหลโยธิน ตำบลคลองหนึ่ง อำเภอคลองหลวง จังหวัดปทุมธานี ๑๒๑๒๐โทรศัพท์ ๐-๒๕๒๙-๒๒๑๓ โทรสาร ๐-๒๕๒๙-๒๒๑๔ และที่ www.wisdomking.or.thประกาศ ณ วันที่ ๒๒ธันวาคม พ.ศ. ๒๕๕๘จารุรัฐ จงพุฒิศิริผู้อำนวยการสำนักงานพิพิธภัณฑ์เกษตรเฉลิมพระเกียรติพระบาทสมเด็จพระเจ้าอยู่หัวชวัลพร/ปริยานุช/จัดทำ๔ กุมภาพันธ์๒๕๕๙[๑] ราชกิจจานุเบกษาเล่ม ๑๓๓/ตอนที่ ๘ ง/หน้า ๒๕/๒๘ มกราคม ๒๕๕๙